
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 1,627 στρεμμάτων στη θέση 
Σπηλιά Τσαγγάρη της Κοινότητας Θεριανού του Νομού 
Αχαΐας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Συμπληρωματική απαλλοτρίωση κοντά στο Σ.Σ. ΔΑΥΛΕΙΑΣ για 
παράλληλα προς την σιδηροδρομική γραμμή έργα. 2 

Αναγκαστική απαλλοτρίωση έκτασης για τοποθέτηση από ΟΤΕ πα¬ 
θητικού ανακλαστικού κατόπτρου για ασύρματο ζεύξη αστικών . 


κέντρων ΒΟΛΟΥ και ΚΑΝΑΛΙΩΝ. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται στην οδό 
Παύλου Μελά 50 (24) στη Φλώρινα φερομένου ως ιδιοκτησία 

Παναγιώτη και Ευάγγελο Ζήση. 4 

Χαρακτηρισμός ως διατηρητέου του κτιρίου που βρίσκεται στην 
συμβολή των οδών Τσιμισκή και Ρογκότη 5 της Θεσ/νίκης και 
καθορισμός Ειδικών Όρων προστασίας και περιορισμών δόμη¬ 
σης · ■ · .·.. · 5 

Τροποποίηση των υπ’ αριθμ. 1029/16.9.88 και 655/89 αποφά- 
σεών μας περί καθορισμού ορίων, όρων και περιορισμών δόμη¬ 
σης στον Οικισμό Καρυές Ασφάκας... 6 

Τροποποίηση του ρυμοτομικού σχεδίου πόλεως Καβάλας, τοπικά σε 
Ο.Τ. των οδών Κόχραν - Κάβειρων και Νόρμαν (Φ.Π.16). 7 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 4182 (1) 

Κήρυξη ως αναδασωτέας έκτασης 1,627 στρεμμάτων στη θέση Σπηλιά 
Τσαγγάρη της-Κοινότητας Θεριανού του Νομού Αχοίας- 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το άρθρο 117 παρ. 3 του Συντ/τος της Χώρας. 


2. Τις περί διοικητικής αποκέντρωσης διατάξεις. 

3. Τις διατάξεις του Ν. 998/1979 «περί προστασίας των δασών και 
των δασικών εν γένα εκτάσεων της Χώρας» και συγκεκριμένα: 

α) Του άρθρου 41 παρ. 1. β) Του άρθρου 38 παρ. 1. 

4. Τις δ/γέςτου Υπουργείου Γεωργίας: α) 160417/1180/7.8.80, 
182447/3049/24.9.80. 

Την με Ζα/160/26.1.84 απόφαση του Νομάρχη Αχαΐας, περί εξου¬ 
σιοδότησης των προϊσταμένων των Υπηρεσιών να υπογράφουν με 
εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση με φυσική ανα¬ 
γέννηση, της δασικής βλάστησης, που καταστράφηκε από παράνομη 
κατάληψη και εκχέρσωση από τους Βασίλειο Αθ. Σκούρα και Ιωάν. 
Βασ. Σκούρα κατ. Πατρών τη δημόσια δασική έκταση για την οποία 
ισχύει το 2663/33/28.5.82 Π.Δ.Α. των 1,627 στρεμμάτων που βρί¬ 
σκεται στη θέση Σπηλιά Τσαγκάρη της Κοινότητας Θεριανού και προσ¬ 
διορίζεται από τα στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, Ο, 
Π, Ρ, Σ, Τ, Υ, Φ, Α όπως φαίνονται στο συνημμένο διάγραμμα, το οποίο 
αποτελεί αναπόσπαστο μέρος της απόφασης αυτής και έχει όρια: 

Ανατολικά: Δημ. Δασική έκταση, για την οποία ισχύει το υπ’ αριθ. 
3852/43/1990 Π.Δ.Α. σε βάρος του Ιωάννη Σκούρα. 

Δυτικά: Θέση σιδερένιας Πόρτας και πέραν κατάστρωμα επαρχιακού 
δρόμου Πάτρας - Βιομηχανικής Ζώνης. 

Βόρεια: Με δημόσια δασική έκταση, αγρό αφών Αρτ. Σώρρα κα δημ. 
δασική έκταση για την οποία ισχύει το αριθ. 3852/43/1990 Π.Δ.Α. 
σε βάρος του Ιωάννη Σκούρα. 

Νότια: Μικρό ανώνυμο ρέμα και δημ. δασική έκταση για την οποία 
ισχύει το 3852/43/1990 Π.Δ.Α. σε βάρος του Ιωάν. Σκούρα. 

Η παρούσα ισχύει μετά τη δημοσίευσή της στην Κοινότητα Θεριανού 
Αχαΐας σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 24 Ιουνίου 1991 

Με εντολή Νομάρχη 
Η Δασάρχης 
ΕΥΜ. ΠΑΝΤΑΖΗ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

ΑριΒ. 458 ( 2 ) 

Συμπληρωματική απαλλοτρίωση κοντά στο Σ.Σ. ΔΑΤΛΕΙΑΣ για πα¬ 
ράλληλα προς την σιδηροδρομική γραμμή έργα. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1) Τις διατάξεις του Ν.Δ. 797/71 «προς αναγκ. απαλλοτριώσεως» 
όπως τροποποιήθηκε με το άρθρο 96 Ν. 1892/90. 

2) Το Β.Δ. 139/71 περί της αρμοδιότητος των ΝΟΜΑΡΧΩΝ προς 
κήρυξιν αναγκαστικών τινών απαλ/σεων. 

3) Το άρθρ. 7 παρ. 1 του Β.Δ. 532/70 περί κωδικοποιήσεως εις 
ενιαίον κείμενον των περί ιδρύσεως του Οργαν. Σιδηροδρόμων Ελλάδος 
(Ο.Σ.Ε.) ισχυουσών διατάξεων». 

4) Την 778/12.3.91 απόφαση του Δ.Σ. του Ο.Σ.Ε. και το 11861/ 
1242/12.4.91 έγγραφο του Υπουργείου Μεταφορών και Επικοινω¬ 
νιών, αποφασίζουμε: 

Κηρύσσουμε την αναγκαστική απαλλοτρίωση για λόγους δημοσίας 
ωφέλειας, δηλ. για την κατασκευή οδικών κόμβων προς αποκατάσταση 
τοπικού ειδικού δικτύου κοντά στο Σ.Σ. Δαυλείας και την ανισόπεδη 
διάβαση στη Χ.θ. 154+854 επίσης παραλλαγής της παλαιάς εθνικής - 
οδού ΑΘΗΝΑΣ - ΛΑΜΙΑΣ, έκταση συνολικής επιφάνειας 3.849 μ 2 . Η 
έκταση αυτή εικονίζεται με κόκκινη περιβάλλουσα γραμμή στο 1773/ 
14.12.90 κτηματολογικό διάγραμμα και πίνακα, που έχουν θεωρηθεί 
αρμοδίως την 12.4.1991 από τον Δ/ντή της Δ/νσης Ανάπτυξης Μετα¬ 
φορών του Υπουργείου Μεταφορών και Επικοινωνιών. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: Τσούβαλης Νικ., Κουρευτής Δημ. κ.λπ. (σύνολον 6). 

Η απαλλοτρίωση κηρύσσεται υπέρ και με δαπάνη του Ο.Σ.Ε. και 
αφορά έργο συναφές προς το έργο της Ανισόπεδης Διάβασης στη χ.θ. 
154+854, που έχει ενταχθεί στο σχέδιο Περιφερειακής Ανάπτυξης 
Ο.Σ.Ε. (Ε.Π.Α. 1989 - 93). 

Η απόφαση αυτή να δημοσιευθεί στην Εφημερίδα της Κυβερνησεως. 

Λιβαδειά, 24 Ιουνίου 1991 
Ο Νομάρχης 

ΘΕΟΦ. ΠΑΠΑΔΟΠΟΥΛΟΣ 

-♦- 

Αριθ. ΑΓ. 8151 (3) 

Αναγκαστική απαλλοτρίωση έκτασης για τοποθέτηση από ΟΤΕ παθη¬ 
τικού ανακλαστικού κατόπτρου για ασύρματο ζεύξη αστικών κέ¬ 
ντρων ΒΟΛΟΥ και ΚΑΝΑΛΙΩΝ. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1) Τις διατάξεις του άρθρου 1 παρ. 3 του Ν.Δ. 797/71 σε συνδυασμό 
με τις διατάξεις του;Β;Δ. 139/1971 «περί της αρμοδιότητος των Νο¬ 
μαρχών προς κήρυξιν'αναγκαστικών τινών απαλλοτριώσεων». 

2) Το αριθμ. 542;22/13234/1.10.1990 έγγραφο του ΟΤΕ Δ.Ε. 
Τεχνικό Τμήμα Μαγνησίας. 

3) Το αριθμ. 4504/10.10.1990 έγγραφο του Δασαρχείου Βόλου. 

4) Το αριθμ. 1419/25.10.1990 έγγραφο του Γραφείου Τοπογραφι- 
κής Νομ. Μαγνησίας με το συνημμένο απόσπασμα διαγράμματος ΓΛΑ¬ 
ΦΥΡΩΝ διανομής έτους 1960 όπου εμφαίνεται η με τα στοιχεία Α Β Γ 
Δ προς αναγκαστική απαλλοτρίωση έκταση. 

5) Το αριθμ. 126082/12.4.91 έγγραφο της Δ/νσης Πολιτικής 
Γης/τ.μ. Γεωργ. & Κτην. Αποκ. του Υπ. Γεωργίας. 

6) Το αριθμ/ 5444.22/7959/12.6.91 έγγραφο του ΟΤΕ ΑΕ/ 
ΤΗΛΕΠ. ΔΙΑΜΕΡΙΣΜΑ ΜΑΓΝΗΣΙΑΣ / ΤΕΧΝΙΚΟ ΤΜΗΜΑ ΜΑ¬ 
ΓΝΗΣΙΑΣ, αποφασίζουμε: 

Κηρύσσουμε αναγκαστικά απαλλοτριωτέα για δημόσια ωφέλεια ήτοι 
για την τοποθέτηση παθητικού ανακλαστικού κατόπτρου για ασύρματο 
ζεύξη αστικών κέντρων ΚΑΝΑΛΙΩΝ και ΒΟΛΟΥ, έκταση εννεακοσίων 
τετραγωνικών μέτρων (900 τ.μ.) στην κορυφή «Μεγοβούνι» περιοχής 
ΓΛΑΦΥΡΩΝ όπως εικονίζεται στο υπό κλίμακα 1:200 κτηματολογικό 
διάγραμμα και πίνακα που συντάχθηκε από τον Αγρονόμο - Τοπο¬ 


γράφο Μηχανικό ΠΑΠΑΘΑΝΑΣΙΟΥ Μιχαήλ ως και στο από 17.6.91 
απόσπασμα διαγράμματος Διανομής ΓΛΑΦΥΡΩΝ έτους 1960. 

Στην έκταση που απαλλοτριώνεται προβάλλει δικαιώματα κυριότη¬ 
τας ο Συνεταιρισμός Αποκαταστάσεως Ακτημόνων Κτηνοτροφών 
«Γλαφυράς» Μαγνησίας. 

Η απαλλοτρίωση κηρύσσεται υπέρ του ΟΡΓΑΝΙΣΜΟΥ ΤΗΛΕΠΙ¬ 
ΚΟΙΝΩΝΙΩΝ ΤΗΣ ΕΛΛΑΔΟΣ Α.Ε. και δαπάνες αυτού. 

Η απόφαση αυτή να δημοσιευθεί στην Εφημερίδα της Κυβερνησεως. 

Βόλος, 24 Ιουνίου 1991 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 
-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 110 3 (4)' 

Χαρακτηρισμός ως διατηρητέου κτιρίου που βρίσκεται στην οδό Παύ¬ 
λου Μελά 50 (24) στη Φλώρινα φερομένου ως ιδιοκτησία Παναγι¬ 
ώτη και Ευάγγελο Ζήση. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομικός Κανο¬ 
νισμός» και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988 ΦΕΚ 91 Α). 

β) Των Π. Δ/των 358/1986 (ΦΕΚ 158 Α'), 92/1987 (ΦΕΚ 51 
Α') και 492/1988 (ΦΕΚ 224 Α') για τις αρμοδιότητες και τον οργανι¬ 
σμό του Υπουργείου Βόρειας Ελλάδας αντίστοιχα. 

2. Την απόφαση Υ 704/19.8.1988 (ΦΕΚ 575 Β'), για τη μετονο- 
μασία του Υπουργείου Βόρειας Ελλάδας σε Υπουργείο Μακεδονίας — 
Θράκης. 

3. Την από 11.9.1990 (αριθμ. πρωτ. 2453/11.9.1990) αιτιολο- 
γική έκθεση της Διεύθυνσης Πολιτισμού του Υπουργείου Μακεδονίας - 
Θράκης. 

4. Την από 22 Οκτωβρίου 1990 (αριθμ. πρωτ. 5160/ 
25.10.1990) απάντηση ένσταση των ιδιοκτητών σε σχέση με την πα¬ 
ραπάνω αιτιολογική έκθεση, αποφασίζουμε: 

1. Χαρακτηρίζουμε ως διατηρητέο το επί της οδού Παύλου Μελά 
αριθμός 50 (24) της Φλώρινας φερόμενο κτίριο ως ιδιοκτησία Ευαγγέ¬ 
λου και Παναγιώτη Ζήση, όπως φαίνεται στο τοπογραφικό διάγραμμα 
(απόσπασμα χάρτη) που θεωρήθηκε από την Δ/νση Πολιτισμού του 
ΥΜΑΘ και που σε σμίκρυνση αντίτυπό του δημοσιεύεται με την από¬ 
φαση αυτή, γιατί είναι νεοκλασσικό κτίριο, που παρουσιάζει αξιόλογα 
μορφολογικά στοιχεία που πρέπει να διατηρηθούν. 

2. Στο χαρακτηριζόμενο ως διατηρητέο κτίριο απαγορεύεται κάθε 
αλλοίωση καταστροφή των επί μέρους αρχιτεκτονικών και διακοσμητι- 
κών στοιχείων τους. 

3. Επιτρέπεται η επισκευή ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου, εφόσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση κάθε είδου επιγραφών και διαφημι¬ 
στικών σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών μικρών διαστάσεων φωτεινών ή μή που πληροφορούν 
για τη χρήση του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου όπως και για την τοποθέτηση επιγραφών απαιτείται η 
έγκριση επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης (τεύχος Δ'). 

Θεσσαλονίκη, 24 Ιουνίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΤΖΙΤΖΙΚΩΣΤΑΣ 

Αριθ. 1207 (5) 

Χαρακτηρισμός ως διατηρητέου του κτιρίου που βρίσκεται στην συμ¬ 
βολή των οδών Τσιμισκή και Ρογκότη 5 της Θεσ/νίκης και καθορι¬ 
σμός Ειδικών Όρων προστασίας και περιορισμών δόμησης. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Το Π.Δ. 358/86 (ΦΕΚ 158Α') περί «καθορισμού αρμοδιοτήτων 
Τπ. Βορ. Ελλάδας». 

2. Το Π.Δ. 92/87 ΦΕΚ 51Α') περί «Οργανισμού Τπ. Βορ. Ελλά¬ 
δας» όπως τροποποιήθηκε και συμπληρώθηκα με τις διατάξεις του Π.Δ. 
492/88 (ΦΕΚ 224Α-). 

3. Την Υ.704/19.8.88 Απόφαση Πρωθυπουργού περί «Μετονομα- 
σίας του Υπουργείου Βορ. Ελλάδας» σε Υπουργείο Μακεδονίας - Θρά¬ 
κης (ΦΕΚ 575/Β/88). 

4. Τις δ/ξεις του Π.Δ. 437/85 «περί καθορισμού και ανακατανομής 
των αρμοδιοτήτων, τψν Υπουργείων (ΦΕΚ 157Α/85). 

*5. Τις δ/ξεις του Ν. 1577/85 περί «Γενικού Οικοδομικού Κανονι¬ 
σμού» (ΦΕΚ 210Α/85) όπως τροποποιήθηκε με το Ν. 1772/88 
(ΦΕΚ 91Α/88). 

6. Τις διατάξεις του από 15.4.88 Π.Δ. «Διατήρηση, επισκευής ή 
ανακατασκευής αρχιτεκτονικών, καλλιτεχνικών και στατικών στοι¬ 
χείων διατηρητέων κτιρίων» ΦΕΚ 317Δ/88). 

7. Την παρ. 7 του άρθρου 22 του Ν. 1735/87 (ΦΕΚ 195Α'). 

8. Την 75724/1151/83 κοινή απόφαση των Υπ. Προεδρίας της 
Κυβέρνησης, Εσωτερικών και Περιβάλλοντος, Χωροταξίας. 

9. Την 31252/1530/87 κοινή απόφαση των Υπουργών Προεδρίας 
της Κυβέρνησης, Εσωτερικών και Περιβάλλοντος, Χωροταξίας. 

10. Το απόσπασμα πρακτικού της ΕΠΑΕ της Δ/νσης Πολεοδομίας 
Ν. Θεσ/νίκης με αρ. 7/219 της 20ης 30.5.89 συνεδρίας. 

11. Την από 7.5.90 αιτιολογημένη έκθεση της Δ/νσης ΠΕΧΩ Θεσ/ 
νίκης σχετικά με το χαρακτηρισμό ή μη ως διατηρητέου του κτιρίου του 
θέματος. 

12. Το από 8.5.90 αποδεικτικό παραλαβής του εγγράφου από τον 
ενδιαφερόμενο, αποφασίζουμε: 

1. Τον χαρακτηρισμό ως διατηρητέου του κτιρίου στη συμβολή των 
οδών Τσιμισκή και Ρογκότη 5 του ρυμοτομικού σχεδίου της Θεσσαλονί¬ 
κης γιατί αποτελεί αξιόλογο κτίριο της εποχής που αντιπροσωπεύει και 
βρίσκεται σε περίοπτη θέση του εμπορικού κέντρου της Θεσσαλονί¬ 
κης. 

Πρόκειται για κτίριο της πυρίκαυστης ζώνης της Θεσσαλονίκης. Η 
όψη του χωρίζεται σε δύο όγκους. 

Ο αρχικός όγκος των τεσσάρων ορόφων οργανώνεται με τρεις οριζό¬ 
ντιες ταινίες στις οροφές, του ισογείου, σε μεγάλο τμήμα του δευτέρου 
ορόφου και σε οολόκληρο τον τρίτο όροφο και στις δύο όψεις του κτιρίου. 
Ο όγκος της προσθήκης - τέταρτος και πέμπτος όροφος είναι πιο 
απλός. 

Τα κύρια χαρακτηριστικά της οργάνωσης των όψεων των ορόφων 
αποτελούν η συμμετρία και η κατακορυφότητα των αξόνων. 

Το κτίριο φαίνεται σημειωμένο στο σχετικό πρωτότυπο διάγραμμα σε 


κλίμακα 1:500 που θεωρήθηκα από τον Προϊστάμενο της Δ/νσης Περι¬ 
βάλλοντος και Χωροταξίας Κ. Μακεδονίας και συνοδεύει την απόφαση 
αυτή. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή τόσο των επιμέρους αρχιτεκτονικών 
ή διακοσμητικών στοιχείων του όσο και του ίδιου του κτιρίου. 

3. Επιτρέπεται η επισκευή και ο εκσυγχρονισμός των εγκαταστά¬ 
σεων, η στατική ενίσχυη, η εσωτερική διαρρύθμιση όπως και κάθε επέμ¬ 
βαση για λόγους στατικούς ή λειτουργικούς εφ’ όσον δεν αλλοιώνεται ο 
γενικός αρχιτεκτονικός χαρακτήρας και οι βασικές αρχές της σύνθεσης 
του κτιρίου. 

4. Οποιαδήποτε οικοδομική εργασία στο εσωτερικό και εξωτερικό 
του διατηρητέου κτιρίου όπως και η τοποθέτηση επιγραφής εγκρίνεται 
από την Επιτροπή Πολεοδομικού και Αρχιτεκτονικού Ελέγχου 

(ΕΠΑΕ). 

5. Δεν επιτρέπεται η τοποθέτηση φωτεινών επιγραφών ή διαφημιστι¬ 
κών πινακίδων στις προσόψεις και στη στέγή ή στο δώμα. 

Στην πρόσοψη του κτιρίου επιτρέπεται η τοποθέτηση επιγραφών πε¬ 
ριορισμένων διαστάσεων που πληροφορούν για τυχόν χρήση των χώρων 
του κτιρίου. 

6. Η στερέωση των επιγραφών στις προσόψεις του κτιρίου επιβάλλε¬ 
ται να γίνεται κατά τρόπο που να μην επιφέρει μόνιμη βλάβη σ’ αυτές ή 
αλλοίωση ή καταστροφή των αρχιτεκτονικών τους στοιχείων. 

7. Σε περίπτωση τοποθέτησης στο κτίριο περισσότερων από μία επι¬ 
γραφών ή προσθήκης επιγραφής, εξετάζεται η συνολική τοποθέτηση και 
σύνθεσή τους στο κτίριο. Η ΕΠΑΕ μπορεί να επιβάλλει τροποποιήσεις 
στις ήδη υπάρχουσες επιγραφές με σκοπό την επίτευξη του αρτιότερου 
αισθητικού αποτελέσματος. 

8. Μέσα σε έξι (6) μήνες από τη δημοσίευση της απόφασης αυτής επι¬ 
βάλλεται στους ιδιοκτήτες η υποβολή στην ΕΠΑΕ έγχρωμων φωτο¬ 
γραφιών των προσόψεων του κτιρίου προκειμένου να ελεγθεί η εναρμό¬ 
νιση των επιγραφών στη μορφολογία του. 

Εάν από τον έλεγχο αυτό προκόψει η μη εναρμόνιση των επιγραφών 
με τη μορφολογία του κτιρίου, οι ενδιαφερόμενοι είναι υποχρεωμένοι 
μέσα σε έξι (6) μήνες από την κοινοποίηση της σχετικής γνωμοδότησης 
της ΕΠΑΕ να τις αφαιρέσουν, άλλως εφαρμόζονται οι διατάξεις περί αυ¬ 
θαιρέτων. 

Στην περίπτωση μη έγκαιρης υποβολής των παραπάνω φωτογρα¬ 
φιών, οι τυχόν υπάρχουσες επιγραφές θεωρούνται αυθαίρετες και υπό- 
κεινται στις διατάξεις περί αυθαιρέτων. 

9. Το ακριβές αντίγραφο του πρωτότυπου διαγράμματος που τη συ¬ 
νοδεύει να αναρτηθεί μετά την δημοσίευσή της στην Εφημερίδα της Κυ¬ 
βέρνησης στο Διοικητήριο και στην αρμόδια Δ/νση για δεκαπέντε (15) 
συνεχείς μέρες. 

10. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 24 Ιουνίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΤΖΙΤΖΙΚΩΣΤΑΣ 

Αριθ. 318 (6) 

Τροποποίηση των υπ’ αριθμ, 1029/16.9.88 και 655/89 αποφάσεών 

μας περί καθορισμού ορίων, όρων και περιορισμών δόμησης στον Οι¬ 
κισμό Καρυές Ασφάκας. 

Η ΝΟΜΑΡΧΗΣ ΙΩΑΝΝ1ΝΩΝ 
Έχοντας υπόψη: 

1. Το Π. Δ/γμα 24.4.85 ΦΕΚ 181Δ" «περί οριοθέτησης Οικισμών 
μέχρι 2.000 κατ. κ.λπ.» και όπως τροποποιήθηκε με το Π.Δ. 14.2.87 
ΦΕΚ 133Δ/87. 

2. Την υπ’ αριθμ. 1029/16.9.88 (ΦΕΚ 781/Δ/88) όπως τροπο¬ 
ποιήθηκε με την υπ’ αριθμ. 655/28.3.90 απόφαση του Νομάρχη Ιω- 
αννίνων. 

3. Το υπ’ αριθμ. 67065/4952/9.10.89 έγγραφο του Υπ. ΠΕ.- 
ΧΩ.Δ.Ε. Δ/νης Νομοθετικού έργου ότι δηλαδή το Π. Δ/γμα της 
26.9.79 (ΦΕΚ 615 Δ/79) «περί των παραδοσιακών Οικισμών Ζαγο- 
ρίου» εφαρμόζεται για τους Οικισμούς τους νομίμως υφισταμένους προ 
του έτους 1923. 

4. Την 15/5.6.91 γνωμοδότηση του ΣΧΟΠ ταυ ·Ν. Ιωαννίνων, 
αποφασίζουμε: 

1. Την τροποποίηση των υπ’ αριθμ. 1029/16.9.88 (ΦΕΚ 781 
Δ'/88) και 655/89 αποφάσεών μας και συγκεκριμένα ως προς τους 
όρους δόμησης και προτείνουμε σαν όρους δόμησης τους γενικούς όρους 
του Π. Δ/τος 24.4.85 ΦΕΚ 181 Δ/85 περί οριοθετήσεως Οικισμών 
μέχρι 2.000 κατοίκων κ.λπ.» και όπως τροποποιήθηκε με το Π. Δ/γμα 
14.2.87 ΦΕΚ 133Δ/87. 

α. Εμβαδόν αρτιότητας σε όλο τον Οικισμό τα 300 τ.μ. 

β. Μέγιστο ύψος κτιρίων 8,50 μέτρα. 

2. Κατά παρέκκλιση, εντός των ορίων του Οικισμού θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσής 
του από 24.4.85 Π. Δ/τος ΦΕΚ 181/Δ. 

3. Καθορίζουμε Οικοδομική γραμμή για τα οικόπεδα τα ευρισκόμενα 
εντός του ορίου και εκτός του εγκεκριμένου Ρυμοτομικού Σχεδίου του 
Οικισμού σε απόσταση 30,00 μ. από τον άξονα της Εθνικής Οδού Ιω¬ 
αννίνων - Κονίτσης. 

4. Σαν ειδικούς όρους δόμησης προτείνουμε τους παρακάτω όρους, οι 
οποίοι είναι υποχρεωτικοί. 

α) Όλα τα εξωτερικά κουφώματα θα είναι ξύλινα στο φυσικό τους 
χρώμα. 

β) Κάλυψη Οικοδομής με στέγη από κεραμίδια ή πλάκες με μέγιστη 
κλίση 50% και μέγιστη προεξοχή 0,80 μ. 

γ) Κάλυψη εξωστών με τα ίδια στοιχεία της στέγης και το μήκος αυ¬ 
τών να μην εκτείνεται σε όλο το μήκος της αντίστοιχης όψης του κτι¬ 
ρίου. 

6. Πριν από οποιαδήποτε κατάτμηση οικοπέδων εντός των ορίων του 


οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και Πολ. Εφαρμογών, ώστε να εξασφαλίζε¬ 
ται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων σύμφωνα με τα οριζόμενα στις διατάξεις της παρ. 1 του άρθρου 
6 του Π. Δ/τος 24.4.85 ΦΕΚ 181 Δ’ και του Π. Δ/τος 14.2.87 ΦΕΚ 
133 Δ’ και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του Οικισμού Καρυών. 

Κατά τα λοιπά ισχύουν τα οριζόμενα στα Π. Δ/τα της 24.4.85 ΦΕΚ 
181 Δ’ και της 14.2.87 ΦΕΚ 133Δ7 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 21 Ιουνίου 1991 

Η Νομάρχης 

ΒΑΣΙΛΙΚΗ ΚΟΚΚΙΝΟΥ 

-♦- 

Αριθ. 5661/οικ. (7) 

Τροποποίηση του ρυμοτομικού σχεδίου πόλεως Καβάλας, τοπικά σε 
Ο.Τ. των οδών Κόχραν - Κάβειρων και Νόρμαν (Φ.Π.16). 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και του Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α’/5.6.1986) «Έγκριση τρο¬ 
ποποιήσεων σχεδίων πόλεων και καθορισμός όρων δόμησης από τους 
Νομάρχες». 

4. Την 2518/7.3.89 (ΦΕΚ 163Δ/89) απόφαση Νομάρχη αναθεώ¬ 
ρησης του ρυμοτομικού σχεδίου Καβάλας. 

5. Την 394/23.10.90 απόφαση του Δημ. Συμβουλίου. 

6. Την 26/69/25.2.1991 γνωμοδότηση του Συμβ. Χ.Ο.Π. Ν. Κα¬ 
βάλας, αποφασίζουμε: 

Εγκρίνεται η τροποποίηση του ρυμοτομικού σχεδίου πόλεως Καβά¬ 
λας, τοπικά σε Ο.Τ. των οδών Κόχραν, Κάβειρων και Νόρμαν (Φ.Π. 
16), όπως φαίνεται στο συνημμένο και θεωρημένο από την Πρ/νη του 
ΤΠ και ΠΕ διάγραμμα σε κλίμακα 1:200 και 1:1000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 5 Ιουνίου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΟΣ 

